

XIZMAT KO‘RSATISh ShARTNOMASI № _____


	Toshkent sh.                                                                          2026 yil “__”____ ________


“______________” (keyingi o‘rinlarda “Xizmat ko‘rsatuvchi” deb ataluvchi) nomidan ustav asosida harakat qiluvchi direktor  ____________  bir tomondan va “Xalq banki Bosh amaliyotlar boshqarmasi Ma’muriy xo‘jalik departamenti” (keyingi o‘rinlarda “Buyurtmachi” deb ataluvchi) nomidan 25.03.2026 yildagi №03-33-1/10 sonli  ishonchnoma asosida harakat qiluvchi departament direktori A.M.Erkinov ikkinchi tomondan quyidagilar to‘g‘risida ushbu shartnomani tuzdilar:

1. ShARTNOMA PREDMETI
1.1. Xalq banki BXMlari uchun optik tolali aloqa liniyalarini tashkil etish xizmatlarini ko‘rsatish.
1.2. Xizmatlarning parametri tanlash bo‘yicha xarid hujjatlarining texnik topshiriq talablariga muvofiq bo‘lishi zarur.

2. TO‘LOV ShARTLARI
2.1. Xizmatlarning umumiy baxosi QQS bilan ____________  (_______________  ) so‘mni tashkil etadi. 
2.2. Ushbu shartnoma bo‘yicha to‘lov quyidagi tartibda amalga oshiriladi: 
Haqiqatda ko‘rsatilgan xizmatlar uchun qabul qilish dalolatnoma, hisob-faktura buyurtmachi va ijrochi tashkilot tomonidan imzolagandan so‘ng 10 (o‘n) ish kuni ichida amalga oshiriladi.
2.3. To‘lovlar shakli: “Xizmat ko‘rsatuvchi” ning xisob raqamiga naqdsiz shaklda pul o‘tkazish yo‘li bilan amalga oshiriladi.
3. TARAFLARNING MAJBURIYaTLARI
3.1. «Xizmat ko‘rsatuvchi” ning majburiyatlari.
3.1.1. Shartnomaning 2.1 bandida ko‘rsatilgan to‘lovlar “Buyurtmachi” tomonidan amalga oshirilgan sanadan boshlab “Xizmat ko‘rsatuvchi” tegishli xizmatlarni Buyurtmachi tomonidan ko‘rsatilgan manzilga ya’ni Xalq bankiga tegishli ma’muriy binoga tarkibiy kabel tizimini qurish yetkazishi va o‘rnatishi lozim. 
3.1.2. Xizmatlarin “Buyurtmachi”ga yetkazib berish (transport va boshkalar orkali) “Xizmat ko‘rsatuvchi”ning mablag‘lari xisobidan belgilangan manzilga olib borish orqali amalga oshiriladi.
3.1.3 “Xizmat ko‘rsatuvchi” kafolat davrida bajargan ishlarida nuqsonlar aniqlangan holatda, barcha nuqsonlar Buyurtmachi habarnomasini olgan kundan boshlab, 10 (o‘n) kalendar kunidan oshmagan muddatda o‘z hisobidan to‘liq bartaraf etishi shart. Texnogen, tabiiy va ekologik ofatlar tasirida yuzaga kelgan nuqsonlar bundan muctasno.
3.1.4 “Xizmat ko‘rsatuvchi” kafolat muddati davomida majburiyatini bajarmasa, xizmatlar mikdoriga teng zarar pulini koplab beradi.
3.1.5 “Xizmat ko‘rsatuvchi” tomonidan yetkazib berilgan xizmatlar belgilangan texnik shartlarga va mazkur shartnomada ko‘rsatilgan talablarga muvofiq bo‘lmasa 10 (o‘n) ish kunida to‘langan mablag‘ini “Buyurtmachi”ga to‘liq qaytaradi.

3.2. “Buyurtmachi”ning majburiyatlari.
3.2.1. Xizmatlarni qabul qilish va belgilangan muddatda xizmatlar uchun to‘lovlarni amalga oshirish.

4. TARAFLARNING JAVOBGARLIGI
4.1. Xizmatlarlarni yetkazib berish muddatlari kechiktirib yuborilgan, to‘liq yetkazib berilmagan xollarda, «Xizmat ko‘rsatuvchi”  “Buyurtmachi”ga kechiktirilgan har bir kun uchun majburiyat bajarilmagan qismining xizmatlar yetkazilmagan taqdirda 0,4 foizi miqdorida penya to‘laydi, biroq bunda penyaning umumiy summasi yetkazib berilmagan xizmatlarlar bahosining 50 foizdan oshib ketmasligi lozim. Penyani to‘lash shartnoma majburiyatlarini buzgan tarafni xizmatlarlarni yetkazib berish muddatlarini kechiktirib yuborish, to‘liq yetkazib bermaslik oqibatida yetkazilgan zararni qoplashdan ozod etmaydi.
4.2. Agar yetkazib berilgan xizmatlarlar sifati, assortimenti va navi bo‘yicha standartlar, texnik shartlar, namunalarga (etalonlarga) qonun xujjatlarida yoki xo‘jalik shartnomasida belgilangan boshqa majburiy shartlarga mos kelmasa, “Buyurtmachi” xizmatlarlarni kabul kilishni hamda ularning haqini to‘lashni rad etib, «Xizmat ko‘rsatuvchi”dan sifati, assortimenti va navi lozim darajada bo‘lmagan xizmatlarqiymatining 20 foizi miqdorida jarima undirib olishga, agar xizmatlarlar haqi to‘lab ko‘yilgan bo‘lsa, to‘langan summani belgilangan tartibda kaytarishni talab kilishga xaklidir. Sifati, assortimenti va navi lozim darajada bo‘lmagan xizmatlarlar yetkazib berganlik uchun jarima Xizmat ko‘rsatuvchidan akseptsiz tartibda undirib olinadi.
4.3. Yetkazib berilgan xizmatlarlar haqini o‘z vaqtida to‘lamaganlik uchun “Buyurtmachi” «Xizmat ko‘rsatuvchi” ga o‘tkazib yuborilgan har bir kun uchun kechiktirilgan to‘lov summasining 0,4 foizi miqdorida, ammo kechiktirilgan to‘lov summasining 50 foizidan ortik bo‘lmagan miqdorida penya to‘laydi.
4.4. Taraflarning javobgarlik xolatlari O‘zbekiston Respublikasining «Xo‘jalik yurituvchi sub’ektlar faoliyatining shartnomaviy-xukukiy bazasi tugrisidagi» Qonuni bo‘yicha amalga oshiriladi.
5. SIFAT VA KAFOLAT
5.1. “Xizmat ko‘rsatuvchi”  yetkazib berilayotgan xizmatlarning O‘zbekiston Respublikasining texnik standartlari va shartlariga hamda ushbu Shartnoma shartlariga muvofiqligini kafolatlaydi.
5.2 Kafolat muddati harflar konstruksiyasi uchun _____ oy hisoblanadi.
5.3. Kafolat davridan keyin tomonlar kelishuviga asosan _______ oy davomida servis xizmati ko‘rsatiladi.
5.4. Xizmat ko‘rsatishda foydalanilgan tovarlar yangi va avval foydalanilmagan, asl o‘ramda, zavod belgilariga ega va nuqsonsiz bo‘lishi kerak.
6. XIZMAT KO‘RSATISh MANZILI VA ShARTLARI VA MUDDATI
6.1. Xizmat ko‘rsatish manzili xarid xujjati texnik topshiriqda ko‘rsatilgan Buyurtmachining barcha viloyatlarda joylashgan 15 ta bank binolari.
6.2. Xizmat ko‘rsatish bo‘yicha transport xarajatlari uchun alohida haq to‘lanmaydi.
6.3. Xizmat ko‘rsatish muddati shartnoma imzolangandan so‘ng 6 oy davomida. 

7. ShARTNOMANI O‘ZGARTIRISh VA BEKOR KILISh TARTIBI
7.1. Ushbu shartnomaga har kanday o‘zgartirish va qo‘shimchalar O‘zbekiston Respublikasini amaldagi qonun xujjatlarida muvofiq ular yozma ravishda rasmiylashtirilgan va taraflarning vakolatli shaxslari tomonidan imzolangan takdirda haqikiy xisoblanadi.
7.2 Shartnoma “Buyurtmachi” tomonidan mazkur shartnomaning 3.1 bandlarida ko‘rsatilgan shartlar bajarilmasa bir tomonlama bekor qilinadi.
7.3. Shartnomani muddatidan oldin bekor kilishga taraflarning kelishuviga muvofik yoki O‘zbekiston Respublikasini amaldagi qonun xujjatlarida nazarda tutilgan asoslarga ko‘ra, yetkazilgan zarar qoplangan holda yo‘l qo‘yiladi.
8. FORS-MAJOR HOLATLAR
8.1. Fors-major holatlari natijasida Tomonlar ushbu Shartnoma bo‘yicha o‘z majburiyatlarni bajarmasa yoki lozim darajada bajarmasa barcha javobgarlikdan ozod qilinadi.
8.2. Fors-major holatlari deb Tomonlar ushbu Shartnoma kuchga kirgandan keyin kutilmagan hodisalar natijasida yuzaga kelgan vaziyatlar, favqulodda xarakterdagi muqarrar hodisalar, urushlar va harbiy harakatlar, tabiiy ofatlar, Bank tizimlari faoliyatidagi texnik nosozliklar, O‘zbekiston Respublikasi qonun chiqaruvchi va/yoki ijro etuvchi hokimiyat organlarining, O‘zbekiston Respublikasi Markaziy bankining Tomonlarning bevosita ushbu shartnoma bilan bog‘liq faoliyatini taqiqlash yoki cheklash tushuniladi.
8.3. Fors-major holatlari 30 kalendar kundan ortiq davom etsa, tomonlarning har biri ushbu shartnomani bekor qilishga haqli. Bank tegishli ma’lumotlarni Bankning rasmiy veb-saytida e’lon qilish orqali ushbu shartnomani bekor qilishga haqli.
9. NIZOLARNI XAL KILISh TARTIBI
9.1. Shartnoma shartlari va ularning bajarilishi bo‘yicha yuzaga keladigan nizo va kelishmovchiliklar taraflar o‘rtasida muzokaralar orqali hal etiladi.
9.2. Taraflar yuzaga kelgan munozaralarni hal etish uchun da’vogarning joylashgan hududi bo‘yicha sudga murojaat qilishlari mumkin.
9.3. Taraflar o‘rtasidagi mazkur shartnomada ko‘zda tutilmagan munosabatlar O‘zbekiston Respublikasi qonunchiligiga asosan tartibga solinadi.
9.4. Shartnoma muddatining tugashi taraflarni javobgarlikdan ozod etmaydi.
10. KORRUPSIYaGA QARShI QO‘ShIMChA ShARTLAR
10.1. Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlar sodir qilmaslikka kelishib oladilar.
10.2. Taraflar shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta’minlaydilar.
10.3. Har bir taraf shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishiga yo‘l qo‘yilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdaagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi. Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar ko‘radi.
10.4. Taraflar davlat xizmatchilari, siyosiy partiyalar, shuningdek o‘zlarining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali)sodir etilishiga yo‘l qo‘ymaydi: a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish ko‘rilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega bo‘lish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va’da qilinishi, berilishiga; b) qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga ma’lum bo‘lsa, uni o‘tkazish, mulkka aylantirish, yoxud almashtirish yo‘li bilan uning kelib chiqishiga qonuniy tus berish, bunday pul mablag‘lari yoki boshqa mol-mulkning asl xususiyatini, manbaini, turgan joyini tasarruf etish, ko‘chirish usulini, pul mablag‘lariga yoki boshqa mol-mulkka bo‘lgan haqiqiy egalik huquqlarini yoki uning kimga qarashliligini yashirishga; v) korrupsiyaga oid huquqbuzarlik sodir qilish uchun ta’magirlik qilish, undash, tazyiq o‘tkazish yoki tahdid qilish. Ushbu holat bo‘yicha bir taraf ikkinchi tarafni hamda vakolatli davlat organlarini darhol xabardor qilishi shart.
10.5. Taraflar ularning nazorati ostida bo‘lgan va ular nomidan harakat qiladigan shaxslar tomonidan korrupsiyaga qarshi qo‘shimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq o‘tkazilmasligini kafolatlaydilar.

11. BOShQA ShARTLAR
11.1. Shartnoma ikki nusxada tuzilgan bo‘lib, ikkalasi xam bir xil yuridik kuchga ega deb xisoblanadi va taraflarga bir nusxadan beriladi.
11.2. Mazkur shartnoma taraflar tomonidan tuzilgan zahoti kuchga kiradi va taraflar tomonidan majburiyatlar to‘liq bajarilgunga yoki 2026 yil “__” ________ga qadar amal qiladi.
12. TARAFLARNING YuRIDIK MANZILLARI VA REKVIZITLARI.

	“BUYuRTMAChI”
AT Xalq banki Bosh amaliyotlar boshqarmasi Ma’muriy xo‘jalik departamenti
Manzil: Toshkent sh., Chilonzor
tumani, Katortol kuchasi 46-uy
H/r: 19907000___00001125_______
MFO: 01125 Xalq bank, BAB
STIR: 207 215 726
Tel.raqami: 71 210 20 02,
+99878 150-88-11 (ichki 10304)

Departament direktori

 ________________ Erkinov A.M
                                         (imzo)
M.O‘.
	“XIZMAT KO‘RSATUVChI”
 ___________________

Manzil: 
H/r: 
MFO: 
STIR: 

Tel.raqami:  +998 (__) 


Direktor

      _________________ 
                 (imzo)

M.O‘.



 


